**Småbørnsastma**

Småbørnsastma er en fællesbetegnelse for småbørn med astma og småbørn, der kun har astmasymptomer ved infektioner.

**Symptomer:**

Mange børn i alderen 0-6 år oplever at få astmasymptomer som:

• Pibende/hvæsende vejrtrækning

• Besværet og hurtig vejrtrækning

• Tør hoste oftest ses astmasymptomer i forbindelse med en luftvejsinfektion som f.eks. forkølelse.

Hos mange børn stopper symptomerne i løbet af deres første år, mens andre fortsat har astmasymptomer i skolealderen.

Symptomerne kan være til stede under søvn, ved fysisk aktivitet eller når barnet udsættes for røg eller andre irritanter i luften.

**Behandling:**

Spacer: Børn under 3 årsalderen :Ansigtsmaske, hvorimod ældre børn kan bruge spaceren med et mundstykke, d. Medicinen skal rystes, spaceren skal slutte tæt, og barnet skal trække vejret **10 gange.**

Akutte svære symptomer: (Blå akutmedicin Airomir, Ventoline og Airsalb)

Hvis barnet har en meget hurtig vejrtrækning, konstant hoste, hvæsen eller indtrækninger skal barnet have blå Akutmedicin:

Barnet skal have *2 pust hvert 15. minut i en time.*

Kontakt læge ved **manglende effekt** af indpustningerne.

Hvis barnet virker udmattet, og ikke er interesseret i kontakt, skal det **altid** ses af en læge.

Symptombehandling: ( Blå akutmedicin Airomir, Ventoline og Airsalb)

Når barnet har astmasymptomer, er behandlingen altid akutmedicin på spacer. Medicinen er blå, og den kræver et pust på spaceren. Gentag ved manglende effekt. Medicinen virker efter 5-10 minutter.

Kan gives hver *3.-4- time*

Hvis barnet har brug for den blå akutmedicin **mere end 12 gange** på en dag, bør barnet ses af en læge.

Forebyggende behandling: (Flixotide)

Børn med mange eller hyppige symptomer behandles med fast daglig medicin i form af inhalationssteroider, som er en spray med binyrebarkhormon. Sprayen gives på spacer to gange dagligt. Medicinen er orange, og denne type af medicin virker ikke med det samme, men gradvist i løbet af uger til måneder. Den orange(forebyggende) medicin kan eksempelvis hedde Flixotide.

Som supplement kan montelukast anvendes, som virker forebyggende mod astma. Det gives en gang dagligt som pulver (granulat) eller som tyggetablet. Både inhalationssteroid og montelukast virker ved at nedsætte dannelsen af slim og hævelsen af slimhinderne.